Адыгэ ИлъэсыщIэ
Шэджэм щIыналъэм щагъэлъэпIащ зи лъабжьэр жыжьэ къыщежьэ, пасэрей адыгэхэм гъэрэ щIырэ щызэхэкIыу къалъытэ ИлъэсыщIэр.
Махуэшхуэм теухуа зэхыхьэхэр щекIуэкIащ щIыналъэм и тхыдэ-лъахэхутэ музейм и утым. Къалэдэсхэмрэ курыт еджапIэхэм щIэсхэмрэ абы зыкърагъэхьэлIащ пасэрей хабзэхэм кIэлъыплъыну, адыгэ хъыбарыжьхэм едэIуэну.
Зэхыхьэм и хабзэм тету, «ПыIэзэфIэхь», «Хъуромэ» лъэпкъ джэгукIэхэр къызэ-рагъэпэщащ, джэд фIыцIэр зыхэт гушыIэ теплъэгъуэхэр ягъэлъэгъуащ, псынщIэрып- салъэхэмкIэ, псалъэжьхэмкIэ, къуажэхьхэмкIэ щIалэгъуалэр зэпеуащ. Къы- зэхуэсахэр лъэпкъ шхыныгъуэхэмкIэ ягъэхьэщIащ, фащэхэр зыщыгъыу къекIуэлIа щIэблэм джэгур ягъэдэхащ.
Шэджэм муниципальнэ щIыналъэм и щIыпIэ
администрацэм и пресс-IуэхущIапIэ.
